Document ID: 31994D0197

KOMISSION PÄÄTÖS,
tehty 26 päivänä tammikuuta 1994,
maaseutumaisten alueiden, joita neuvoston asetuksessa (ETY) N:o 2052/88 määritelty tavoite 5 b koskee, luettelosta vuosille 1994-1999 (94/197/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) n:o 2052/88 (1), sellaisena kuin se on muutettuna asetuksella (ETY) n:o 2081/93 (2), ja erityisesti sen 11 a artiklan 3 kohdan,
sekä katsoo, että
asetuksen (ETY) n:o 2052/88 11 a artiklan 3 kohdan mukaisesti kyseiset jäsenvaltiot ovat ehdottaneet komissiolle luettelon niistä seuduista, joiden olisi kuuluttava tavoitteen 5 mukaiseen toimintaan ja ovat ilmoittaneet komissiolle kaikki tarpeelliset tiedot tästä asiasta,
seutujen, joita voi koskea tavoitteeseen 5 b liittyvä yhteisön interventio, on täytettävä asetuksen (ETY) n:o 2052/88 11 a artiklassa säädetyt vaatimukset,
komission ja jäsenvaltioiden on varmistettava interventioiden tehokas keskittäminen vakavimmista maaseudun kehitysongelmista kärsiville seuduille, tämän päätöksen liitteessä mainitut seudut vastaavat asetuksen (ETY) n:o 2052/88 11 a artiklan valintaperusteita ja ne on tunnistettu vakavimmista maaseudun kehitysongelmista kärsiviksi seuduiksi, ja
tässä päätöksessä määrätyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON TEHNYT TÄMÄN PÄÄTÖKSEN :
1 artikla
Asetuksessa (ETY) n:o 2052/88 määritellyn 5 b tavoitteen mukaisesti tukea saavat maaseutumaiset alueet ajalle 1994-1999 mainitaan liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä tammikuuta 1994.

Labels: 15
19